অন্যদিকে পাঁচ শতাব্দীর পরিক্রমায় কলম্বাস হয়েছেন কিংবদন্তি। মার্কিন যুক্তরাষ্ট্রে বিশেষ করে ইতালিয়ান ও স্পেনিশরা তাকে একজন মহান দূরদৃষ্টিসম্পন্ন, অদম্য অনুসন্ধানকারী, বীর হিসেবে সমাদর করে থাকে। প্রতি বছর অক্টোবরের দ্বিতীয় সোমবার সরকারি ছুটির দিন হিসেবে উদযাপিত হয়। নাইটস অব কলম্বাস নামের একটি ক্যাথলিক সংগঠন বিভিন্ন কর্মসূচি পালন করে। যদিও সাম্প্রতিককালে নানা ঘটনায় কলম্বাসের অনেক কাজই নির্মম, জঘন্য হিসেবে প্রতীয়মান হচ্ছে, তবুও তাকে নিয়ে বীরপূজার কমতি নেই।